Владимир Вавилов: "Хосписта нинди авырулар яшәгәнен бик күпләр аңлый башлады инде"

	Казанда эшләячәк икенче хосписны төзү эшләре әкренләп ахырына таба якынлашып килә. Бинаны төзеп куйганнар инде. Әле эчке эшләр белән беррәттән, су кертәсе, канализация ясыйсы, җылылык казаны куясы бар. Бу хакта журналистларга Анжела Вавилова фонды рәисе Владимир Вавилов сөйләде.	 Бина әзер булса да, эшләнәсе эше күп әле. Эчке яктан ремонт ясарга кирәк. Шунысы сөендерә: яңа хосписның үз котельные бар. Ул иң аскы катта урнашкан. Кыскасы, анда яшәүчеләргә салкын булса, җылылыкны ачып куячаклар, эссе икән, сүндереп була. Шулай ук кайнар сулары да ел әйләнәсе бетеп тормаячак. Без килгәндә, бер төркем эшчеләр канализация торбасын урнаштыралар иде. Бу эш беткәч,  хосписның икенче ягыннан су торбасын салачаклар. 
	Гөлгенә ШИҺАПОВА	
Ватаным Татарстан

	№ --- | 18.06.2022	


